**Ndryshime dhe plotësime**

**të Konceptit për Arsimin Fillor (Nr. 08-3980/1, të datës 3.3.2021)**

1. Në kapitullin e Standardeve Kombëtare, pjesa:

„ Nga njëra anë, standardet kombëtare imponojnë nevojën e bashkimit të disiplinave të ngjajshme mësimore në një lëndë mësimore bazë (siç janë Shkencat Natyror, Historia dhe Shoqëria), ndërsa nga ana tjetër, kërkojnë të gjitha kompetencat që përfshihen në fusha të veçanta (të tilla si Alfabetizmi Digjital dhe Edukimi Financiar dhe Sipërmarrësia) ndërsa fitohen me përfshirjen e tyre në shumicën e lëndëve të detyrueshme dhe në disa lëndë mësimore me zgjedhje”.

ndryshohet dhe thotë:

“Nga njëra anë,Standardet Kombëtare imponojnë nevojën e bashkimit të disiplinave të ngjajshme mësimore përkatëse në një lëndë mësimore bazë (siç janë Shkencat Natyrore nga klasa e I-VI dhe Historia dhe Shoqëria nga klasa e IV-VI), ndërsa nga ana tjetër, ato kërkojnë të gjitha kompetencat e përfshira në fusha të veçanta (siç janë Alfabetizmi Digjital dhe Edukimi Financiar dhe Sipërmarrësia) ndërsa të fitohen me përfshirjen e tyre në shumicën e lëndëve të detyrueshme dhe në disa lëndë mësimore me zgjedhje”.

1. Në kapitullin Plani mësimor lëndët me zgjedhje të detyrueshme, pjesa:

„ Në planin mësimor janë të përfaqësuara 8-11 lëndë të detyrueshme.

Lënda Gjuhë maqedonase/shqipe/turke/serbe boshnjake është përcaktuar me gjuhën në të cilën realizohet mësimi (dhe për shumicën e nxënësve mundëson përvetësimin e gjuhës amtare) dhe rrjedh nga fusha e shkrim-leximit të gjuhës nga standardet kombëtare për arsimin fillor. Nga fusha Përdorimi i gjuhëve të tjera rezulton në lëndën e gjuhës angleze. Lënda e Shkencave Natyrore përfshin tema/përmbajtje që i përkasin biologjisë, kimisë, fizikës dhe pjesëve të gjeografisë dhe së bashku me lëndën e matematikës drejtpërdrejt rrjedh nga fusha e matematikës dhe shkencave natyrore të Standardeve Kombëtare. Këto tre lëndë janë të përfaqësuara në të gjitha klasat me fond të ndryshëm të orëve.

Lënda Historia dhe Shoqëria përfshin tema/përmbajtje që i përkasin historisë, pjesëve të gjeografisë, arsimit qytetar dhe disiplinave të tjera shoqërore-humanitare dhe së bashku me lëndën Shoqëria rrjedhin drejtpërdrejt nga fusha Shoqëria dhe kultura demokratike nga standardet kombëtare. Dhe kjo fushë mësohet në vazhdimësi, fillimisht përmes lëndës Shoqëria (klasa I-III), ndërsa nga klasa e IV përmes lëndës Historia dhe Shoqëria”.

Ndryshohet dhe thotë:

Në planin mësimor janë të përfaqësuara 9-15 lëndë të detyrueshme.

„Lënda Gjuhë Maqedonase/Shqipe/Turke/Serbe boshnjake është përcaktuar me gjuhën në të cilën realizohet mësimi (dhe për shumicën e nxënësve mundëson përvetësimin e gjuhës amtare) dhe rrjedh nga fusha e shkrim-leximit të gjuhës nga standardet kombëtare për arsimin fillor. Nga fusha Përdorimi i gjuhëve të tjera rezulton në lëndën e gjuhës angleze.

Nga fusha e Matematikës dhe Shkencave Natyrore nga Standardet Kombëtare rrjedhin lëndët mësimore: Matematikë (klasa I-IX), Shkenca Natyrore (klasa I-VI), ku përfshihen tema/përmbajtje që i përkasin biologjisë, kimisë, fizikës dhe pjesëve të gjeografisë, si dhe lëndët mësimore të veçanta Biologji, Kimi dhe Fizikë (klasa VII-IX).

Lënda Historia dhe Shoqëria (klasa IV-VI) përfshin tema/përmbajtje që i përkasin historisë, pjesëve të gjeografisë, arsimit qytetar dhe disiplinave të tjera shoqërore -humanitare dhe së bashku me lëndën Shoqëria (klasa I-III) rrjedhin drejtpërdrejt nga fusha Shoqëria dhe kultura demokratike nga standardet kombëtare. Kjo fushë mësohet në vazhdimësi, fillimisht përmes lëndës Shoqëria nga klasa I - III, pastaj nga klasa e IV - VI përmes lëndës Historia dhe Shoqëri, dhe nga klasa VII - IX përmes lëndëve të veçanta Histori, Gjeografi dhe Arsim Qytetar”.

1. Në kapitullin Programe mësimore, Fokusimi në rezultatet e të mësuarit, pjesa:

„ Programet mësimore që unifikojnë disa disiplina shkencore (Shkencat Natyrore Historia dhe Shoqëria, Arsimi Teknik dhe Informatika) janë modulare, gjegjësisht brenda kurrikulës, çdo disiplinë shkencore përfaqëson një pjesë (modul) të veçantë me rezultate mësimore të përcaktuara qartë, standarde vlerësimi dhe afati kohor (numri i orëve) për realizim. Gjithashtu, programet mësimore për këto lëndë mund të ketë një modul të përbashkët, në të cilin disiplinat janë të bashkuara rreth rezultateve të përbashkëta të të mësuarit. Programe të tilla përfaqësojnë dhe lidhin struktura të ndryshme konceptuale dhe metoda kërkimore në një lëndë mësimore në mënyrë që të integrojnë njohuritë dhe aftësitë në një tërësi koherente. Për planifikimin dhe realizimin e suksesshëm të mësimdhënies sipas këtyre programeve mësimore, është i domosdoshëm bashkëpunimi mes mësimdhënësve të disiplinave të ndryshme”.

ndryshohet dhe thotë:

„ Në kuadër të programeve mësimore që bashkojnë disa disiplina shkencore (Shkenca Natyrore klasa I-VI, Historia dhe Shoqëria klasa IV-VI, Arsimi Teknik dhe Informatika klasa IV-IX), secila disiplinë shkencore përfaqësohet nga temat përkatëse dhe numri i orëve , gjegjësisht përfaqëson pjesë (modul) të veçantë me rezultate të të mësuarit të përcaktuara qartë, standardet e vlerësimit dhe kornizë kohore (numri i orëve) për realizim. Programe të tilla përfaqësojnë dhe lidhin struktura të ndryshme konceptuale dhe metoda kërkimore në një lëndë mësimore në mënyrë që të integrojnë njohuritë dhe aftësitë në një tërësi koherente. Për planifikimin dhe zbatimin e suksesshëm të mësimdhënies sipas këtyre programeve mësimore është i domosdoshëm bashkëpunimi mes mësimdhënësve të disiplinave të ndryshme”.

4. Në kapitullin ,Programet mësimore,Integrimi i disiplinave dhe përmbajtjeve, pjesa:

„ Programet mësimore të lëndëve që përfshijnë disa disiplina shkencore, si ato për Shkenca Natyrore dhe Historia dhe Shoqëria, përfaqësojnë kornizë për qasje të integruar dhe mundësojnë të mësuarit multidisiplinare dhe interdisiplinare . Çdoherë që është e mundur, qasja e tillë thekson nocionet e përbashkëta të cilat i prezenton nga këndvështrimi dhe konteksti i secilës prej disiplinave që kontribuojnë në kuptimin e saj. Në këtë mënyrë, nxënësve u mundësohet që më lehtë të lidhin përmbajtjet mësimore me realitetin, të perceptojnë kuptimin e asaj që mësojnë dhe t'i përjetojnë aktivitetet mësimore si relevante dhe të zbatueshme”.

ndryshohet dhe thotë:

„ Programet mësimore të lëndëve që përfshijnë disa disiplina shkencore, si ato për shkencat natyrore (klasat I-VI), Historia dhe shoqëria (klasat IV-VI) dhe arsimi teknik dhe informatika (klasat IV-IX), përfaqësojnë kornizë për qasje të integruar dhe mundësojnë të mësuarit multidisiplinare dhe interdisiplinare. Çdoherë që është e mundur, qasja e tillë thekson nocionet e përbashkëta të cilat i prezenton nga këndvështrimi dhe konteksti i secilës prej disiplinave që kontribuojnë në kuptimin e saj. Në këtë mënyrë, nxënësve u mundësohet që më lehtë të lidhin përmbajtjet mësimore me realitetin, të perceptojnë kuptimin e asaj që mësojnë dhe t'i përjetojnë aktivitetet mësimore si relevante dhe të zbatueshme”.“

5. Në kapitullin të mësuarit dhe mësimdhënia , planifikimi i mësimit, pjesa:

„ Planifikimi për lëndët mësimore që bashkojnë disa disiplina (si shkencat natyrore dhe Historia dhe Shoqëria) përmban dy komponentë: planifikimin për pjesën e përbashkët të integruar dhe planifikimin për modulet individuale. Kështu p.sh. për lëndën mësimore Shkencat Natyrore janë planifikuar temat/njësitë modulare në fushën e biologjisë, kimisë, fizikës dhe gjeografisë, të cilat janë të strukturuara sipas moduleve të veçanta (moduli i biologjisë, moduli i kimisë, moduli i fizikës dhe moduli i gjeografisë) , por gjithashtu është duke u planifikuar edhe moduli i ashtuquajtur i integruar, i cili u referohet temave/njësive modulare në fushën e biologjisë, kimisë, fizikës dhe/ose gjeografisë të cilat janë të lidhura ngushtë me njëra-tjetrën dhe përpunojnë problematikë të ngjashme. Ky lloj planifikimi kërkohet vazhdimisht nga mësuesit e disiplinave individuale të cilët ndajnë përgjegjësinë për realizimin e mësimdhënies së lëndës.

fshihet.

6. Në kapitullin të mësuarit dhe mësimdhënia,të ardhurat inovative në mësimdhënie, pjesa :

„ Puna përmes aktiviteteve të projektit mundëson që përmbajtjet mësimore të ju afrohen nevojave dhe interesave të nxënësve. Për shembull, kur në Shkenca Natyrore mësohet për klasifikimin e kafshëve, grupe të ndryshme nxënësish mund të angazhohen për të mësuar dhe treguar (përmes modeleve, video prezantimeve etj.) në habitatet natyrore të kafshëve individuale që janë përfaqësues të klasave të ndryshme të kafshëve. Rekomandohet që mësimi i bazuar në projekte të përdoret gjithashtu për të lidhur disiplina të ngjajshme, si për shembull, arsimi fizik dhe shëndetësor me matematikë ((kur, për shembull, kërkohet të zhvillohen dhe të mblidhen masat e qëndrueshmërisë fizike dhe t'i paraqiten ato në mënyrë tabelare dhe grafike), Shkencat Natyrore (moduli i biologjisë) me Artin muzikor (kur, për shembull, hulumton sesi muzika ndikon në punën e trurit) ose lëndën që përcakton gjuhën mësimore me Historinë dhe Shoqërinë (kur, për shembull, është e nevojshme t'i përgjigjemi pyetjes se si është roli i gjuhës i cili përdoret në mediat sociale në komunikimin midis të rinjve).

Ndryshohet dhe thotë:

“Puna përmes aktiviteteve të projektit mundëson që përmbajtjet mësimore të Ju afrohen nevojave dhe interesave të nxënësve. Për shembull, kur në Shkencat Natyrore mësohet për klasifikimin e kafshëve, grupe të ndryshme të nxënësve mund të angazhohen për të mësuar dhe treguar(nëpërmjet modeleve, video prezantimeve etj.)në habitatet natyrore të kafshëve individuale që janë përfaqësues të klasave të ndryshme të kafshëve. Rekomandohet që mësimi i bazuar në projekte të përdoret gjithashtu për të lidhur disiplina të ngjajshme , të tilla si, për shembull, Arsimi fizik dhe shëndetësor me matematikën (kur, për shembull, kërkohet të zhvillohen dhe të mblidhen masat e qëndrueshmërisë fizike dhe të paraqiten në mënyrë tabelare dhe grafikisht), Biologjia me Artin muzikor (kur, për shembull, hulumton se si muzika ndikon në punën e trurit) ose lëndën që përcakton gjuhën e mësimore me Historinë dhe Shoqërinë (kur, për shembull, është e nevojshme t'i përgjigjemi pyetjes se si është roli i gjuhës i cili përdoret në mediat sociale në komunikimin midis të rinjve).

7.Në pjesën Mjete mësimore, Tekste shkollore dhe materiale mësimore pjesa:

“Të gjitha lëndët obligative dhe të gjitha lëndët me zgjedhje në fushën e gjuhëve mbulohen me tekste shkollore cilësore dhe/ose materiale mësimore të cilat janë plotësisht të harmonizuara me programin mësimor edhe me nevojat dhe interesat e nxënësve.

Për lëndët mësimore gjuhë maqedonaqe/shqipe/turke/serbe/boshnjake, matematikë, shkencat natyrore, shoqëri, historia dhe shoqëria, gjuhë angleze dhe të gjitha lëndët tjera nga fusha e gjuhëve (gjuha maqedonase për bashkësitë, gjuhë e dytë e huaj, Gjuha e bashkësisë dhe Gjuha dhe kultura e romëve/vllehëve/boshnjakëve/serbëve/turqve) përgatiten tekste shkollore, të cilat duhet të jenë në formë të shtypur për nxënësit të klasës së I deri në III, ndërsa për nxënësit të klasës së IV deri në IX. mund të jenë në formë elektronike ose në formë të shtypur."

ndryshohet dhe thotë:

“Të gjitha lëndët obligative dhe të gjitha lëndët me zgjedhje në fushën e gjuhëve mbulohen me tekste shkollore cilësore dhe/ose materiale mësimore të cilat janë plotësisht të harmonizuara me programin mësimor edhe me nevojat dhe interesat e nxënësve.

Për lëndët mësimore gjuhë maqedonaqe/shqipe/turke/serbe/boshnjake, matematikë, shkencat natyrore, shoqëri, historia dhe shoqëria, Biologji, Kimi, Fizikë, Histori, Gjeografi, Arsim Qytetar, gjuha angleze dhe të gjitha lëndët tjera nga fusha e gjuhëve, (Gjuha maqedonase për nxënësit e bashkësive tjera, gjuhë e dytë e huaj dhe Gjuha e bashkësisë dhe Gjuha dhe kultura e romëve/vllehëve/boshnjakëve/serbëve/turqve) përgatiten tekste shkollore, të cilat duhet të jenë në formë të shtypur për nxënësit të klasës së I deri në III, ndërsa për nxënësit të klasës së IV deri në IX. mund të jenë në formë elektronike ose në formë të shtypur."

8.Në pjesën Vlerësimi, Vlerësimi formativ dhe sumativ, pjesa:

“Sfidë e veçantë është vlerësimi sumativ në lëndët mësimore në të cilat janë integruar mëshumë disiplina (si p.sh., Shkencat natyrore dhe Historia dhe Shoqëria).Kur mëshumë mësimdhënës së bashku i realizojnë, përveç se ata planifikojnë mësimin së bashku, dakordohen edhe për menyrën e kontrolleve sumative (testeve, detyrave eseistike, prezantimeve me gojë) dhe përfshijnë detyrimisht detyra problemore të cilat kërkojnë lidhjen e njohurive nga modulet e ndryshme. Çdo mësimdhënës jep vlerësim sumativ për nivelin e arritjes së standardeve për vlerësim të cilat dalin nga moduli i tij/saj. Notat përfundimtare sumative për çdo modul shënohen në shtojcën e dëftesës, ndërsa në dëftesë për lëndën shënohet një notë e përbashkët e cila mësohet nga mësimdhënësit të cilën e realizojnë mësimin e lëndës”.

Ndyshohet dhe thotë:

Sfidë e veçantë është vlerësimi sumativ nga ana e mësimdhënësve lëndor në të cilat janë integruar më shumë disiplina (si p.sh., Historia dhe Shoqëria (klasa e VI) dhe Arsimi Teknik dhe Informatika (nga klasa e VI-IX).Mësimin e lëndës Historia dhe shoqëria në klasën e VI e ralizojnë dy ose tre mësimdhënës lëndor në mënyrë që secili mësimdhënës të jepë vlerësim sumativ për nivelin e arritjes së standardeve për vlerësim të cilat dalin për çdo disiplinë (modul) të catuar dhe realizon vlerësim të caktuar për disiplinën të cilën e realizon. Në përfundim të vitit shkollor, në dëftesë shënohen notat sumative të caktuara nga lënda Histori, Gjeografi dhe Arsim Qytetar. Gjithashtu, gjatë vlerësimit të arritjeve të nxënësve në lëndën Arsimi Teknik dhe Informatika (nga klasa VI-IX), në dëftesë shënohen dy nota të caktuara- njëra për arsim teknik ndërsa tjetra për informatikë”.